คือก่อนหน้านี้หนูเริ่มมีอาการเจ็บที่บริเวณขาหนีบพอคลำดูรู้สึกว่ามีก้อนกลมๆสองก้อนเลยไปหา บอกว่าเป็นต่อมน้ำเหลืองอักเสบเลยให้ยามากิน กินได้ประมาณ5วันเเล้วค่ะแต่หนูรู้สึกว่าที่บริเวณขาหนีบมันรู้ปวดขึ้นเรื่อยๆ หนูเลยอยากรู้ว่าต้องทำยังไงค่ะ สาเหตุเกิดมาจากอะไร
สวัสดีค่ะ การมีก้อนบวมที่ขาหนีบและปวด อาจเป็น1. ต่อมน้ำเหลืองที่บริเวณขาหนีบโต มักเกิดจาก- การติดโรคติดต่อทางเพศสัมพันธ์ต่างๆ เช่น เริม หนองใน ซิฟิลิส แผลริมอ่อน ฝีมะม่วง เป็นต้น- การมีแผลอักเสบติดเชื้อบริเวณขาเป็น ๆ หายๆ หรือมีแผลเรื้อรังอยู่ส่วนสาเหตุที่พบน้อยและมักมีอาการอื่นๆ มากกว่านี้ร่วมด้วย เช่น การติดเชื้อวัณโรค มะเร็งต่อมน้ำเหลือง มะเร็งของเซลล์ที่ผลิตเม็ดสี (malignant melanoma) เป็นต้น2. เป็นฝีของชั้นผิวหนังและเนื้อเยื่อ ซึ่งจะมีอาการบวมแดง และหากมีรูเปิด ก็จะเห็นหนองไหลออกมา3. ก้อนเนื้องอกของเนื่อเยื่อบริเวณนั้น เช่น ก้อนไขมัน ก้อนซีสต์ เป็นต้น แต่มักจะไม่มีอาการปวด4. ไส้เลื่อนชนิด femoral hernia ซึ่งจะพบเฉพาะในผู้หญิง เกิดจากลำไส้เคลื่อนผ่านรูเปิดที่ชื่อว่า femoral canal มากองเป็นก้อนตรงบริเวณที่ต่ำกว่าขาหนีบเล็กน้อย5. ไส้เลื่อนขาหนีบ (inguinal hernia) ส่วนใหญ่จะพบในผู้ชาย แต่ผู้หญิงก็อาจพบได้บ้าง แต่ก็น้อยมาก ก้อนของไส้เลื่อนจะอยู่ตรงบริเเวณขาหนีบพอดีหากยาที่ทานอยู่คือยาปฏิชีวนะฆ่าเชื้อ หากทานติดต่อกัยแล้ว ก้อนไม่มีแนวโน้มยุบลง และยังอาการปวดมากดังกล่าว แนะนำควรไปพบแพทย์เฉพาะทางอายุแพทย์เพื่อตรวจอีกครั้งค่ะ